CELEX: 32021R1962
Language: fi
Date: 2021-08-12 00:00:00
Title: Komission delegoitu asetus (EU) 2021/1962, annettu 12 päivänä elokuuta 2021, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 liitteen VI oikaisusta (ETA:n kannalta merkityksellinen teksti)

12.11.2021   
               
               
                  FI
               
               
                  Euroopan unionin virallinen lehti
               
               
                  L 400/16
               
            
         KOMISSION DELEGOITU ASETUS (EU) 2021/1962,
         annettu 12 päivänä elokuuta 2021,
         aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 liitteen VI oikaisusta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1272/2008 (1) ja erityisesti sen 37 artiklan 5 kohdan,
         sekä katsoo seuraavaa:
         
                     (1)
                  
                  
                     Tarkastuksen yhteydessä on havaittu virheitä asetuksen (EY) N:o 1272/2008 liitteessä VI. Kyseistä liitettä on muutettu komission delegoidulla asetuksella (EU) 2020/217 (2) lisäämällä siinä olevan 3 osan taulukkoon 3 useita aineita. Aineita pentakalium-2,2’,2",2"’,2""-(etaani-1,2-diyylinitriili)penta-asetaatti, N-karboksimetyyli-iminobis(etyleeninitriili)tetra(etikkahappo) ja pentanatrium(karboksylaattimetyyli)iminobis(etyleeninitriili)tetra-asetaatti koskevissa kohdissa on huomiosanaan liittyviä virheitä. Kyseiset aineet on luokiteltu muun muassa vaarakategoriaan 2 kuuluviksi elinkohtaisesti myrkyllisiksi aineiksi, ja ne olisi sen vuoksi merkittävä käyttämällä huomiosanaa ”Varoitus”, jota vastaa huomiosanakoodi ”Wng”, asetuksen (EY) N:o 1272/2008 liitteessä I olevan 3 osan taulukon 3.9.5 mukaisesti. Delegoidussa asetuksessa (EU) 2020/217 on kuitenkin otettu kyseisille aineille virheellisesti käyttöön huomiosanakoodi ”Dgr” (”vaara”). Nämä virheet olisi oikaistava.
                  
               
                     (2)
                  
                  
                     Sen vuoksi asetus (EY) N:o 1272/2008 olisi oikaistava.
                  
               
                     (3)
                  
                  
                     Koska virheen sisältäviä delegoidun asetuksen (EU) 2020/217 säännöksiä sovelletaan 1 päivästä lokakuuta 2021, myös virheen oikaisua olisi sovellettava kyseisestä päivästä.
                  
               
                     (4)
                  
                  
                     Delegoidun asetuksen (EU) 2020/217 säännösten huomioon ottamiseksi toimittajien olisi vastaavasti voitava tehdä tällä asetuksella tehdyt oikaisut aineisiin ja seoksiin vapaaehtoisesti ennen sen soveltamisen alkamispäivää.
                  
               
                     (5)
                  
                  
                     Tarpeettomien kustannusten välttämiseksi toimittajia ei pitäisi vaatia muuttamaan sellaisten aineiden ja seosten merkintöjä ja pakkauksia, jotka on saatettu markkinoille asetuksen (EY) N:o 1272/2008 mukaisesti ennen tämän asetuksen voimaantuloa. Koska virheellinen huomiosanakoodi vastaa vakavampaa vaaraluokkaa, vastaavan huomiosanan jättäminen etikettiin ei heikennä ihmisten terveyden suojelun tasoa,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EY) N:o 1272/2008 liitteessä VI olevan 3 osan taulukon 3 seitsemännessä sarakkeessa ”Varoitusmerkki, huomiosanakoodi(t)” oleva huomiosanakoodi ”Dgr” nimikkeiden pentakalium-2,2’,2",2"’,2""-(etaani-1,2-diyylinitriili)penta-asetaatti, N-karboksimetyyli-iminobis(etyleeninitriili)tetra(etikkahappo) ja pentanatrium(karboksylaattimetyyli)iminobis(etyleeninitriili)tetra-asetaatti” osalta huomiosanakoodilla ”Wng”.
         
         
            2 artikla
            Toimittajien ei edellytetä muuttavan 1 artiklan mukaisesti niiden aineiden tai niitä sisältävien seosten merkintöjä tai pakkausta, jotka ne ovat saattaneet markkinoille asetuksen (EY) N:o 1272/2008 mukaisesti ennen 15 päivää marraskuuta 2021.
         
         
            3 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2021.
            Poiketen siitä, mitä tämän artiklan toisessa kohdassa säädetään, tämän asetuksen 1 artiklassa tarkoitetut aineet ja niitä sisältävät seokset voidaan luokitella, merkitä ja pakata ennen 1 päivää lokakuuta 2021 asetuksen (EY) N:o 1272/2008 mukaisesti sellaisena kuin se on oikaistuna tällä asetuksella.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 353, 31.12.2008, s. 1.
         
            (2)  Komission delegoitu asetus (EU) 2020/217, annettu 4 päivänä lokakuuta 2019, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen ja kyseisen asetuksen oikaisemisesta (EUVL L 44, 18.2.2020, s. 1).